《寄王固子坚时在固陵治田》
宋代·刘攽

苏秦六国相，晚被谗慝名。使有东郊田，安得留此声。

古今事可知，达人尽躬耕。多君家事治，竭力从老农。

白水负郭田，百顷亩一钟。耕亦勿卤莽，耘亦无灭裂。

秋成霜满畦，玉粒胜白雪。我怀沮溺心，早晚从君游。

且当学林类，行歌复披裘。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。